rejauldu/bengali-wikipedia huggingface dataset:
সিঁদুরে ফুলঝুরি () হল চড়াই গোছের পাখির প্রজাতি, যা মধুপায়ী (Flowerpecker) পাখির পরিবার Dicaeidae-এর অন্তর্গত। এই পাখি লিঙ্গ অনুযায়ী, দ্বৈত রূপবৈচিত্র্য প্রদর্শন করে। পুরুষ পাখির উপরের অংশ নীল রঙের হয় এবং তার পিঠের উপর দিয়ে মাথা থেকে লেজের আবরণ পর্যন্ত উজ্জ্বল লাল রেখা বিস্তৃত। অন্যদিকে, স্ত্রী প্রধানত জলপাই সবুজ রঙের হয়। এই পাখি দক্ষিণ এবং পূর্ব এশিয়ার উষ্ণমণ্ডলীয় বা উপ-উষ্ণমণ্ডলীয় আর্দ্র নিম্নভূমির বনাঞ্চল এবং মাঝে মাঝে বাগানে পাওয়া যায়।  নামকরণ ও ব্যুৎপত্তি  সাধারণ নাম/ আন্তর্জাতিক নাম সিঁদুরে ফুলঝুরি (Dicaeum cruentatum) পাখির ইংরেজি নাম  "Scarlet-backed flowerpecker"। "Scarlet-backed flowerpecker" নামটি দুটি অংশ নিয়ে  গঠিত। "Scarlet" শব্দটি উজ্জ্বল লাল রঙের জন্য ব্যবহৃত হয়, যা পুরুষ পাখির পিঠের রঙের সাথে মিলে যায়। "Flowerpecker" শব্দটি এই পাখির খাদ্যাভ্যাস অর্থাৎ তার ফুলের মধু খাওয়ার প্রবণতাকে বোঝায়।  বৈজ্ঞানিক নামের  সিঁদুরে ফুলঝুরি বা  "Scarlet-backed flowerpecker পাখির বিজ্ঞানসম্মত  নাম (Dicaeum cruentatum)। "Dicaeum" শব্দটি প্রাচীন গ্রিক শব্দ "dikaion" থেকে এসেছে, যা জর্জ কুভিয়ের দ্বারা প্রবর্তিত হয়েছিল। কুভিয়ের দাবি করেছিলেন যে এটি রোমান লেখক ক্লডিয়াস এলিয়ানাসের উল্লেখিত খুব ছোট একটি  ভারতীয় পাখির নাম। যদিও এটি সম্ভবত স্কারাব বিটল (Scarabaeus sacer)-এর জন্য ব্যবহৃত হতো। "Cruentatum" শব্দটি লাতিন শব্দ "cruentatus" থেকে এসেছে, যার অর্থ "রক্তাক্ত" বা "রক্তে রঞ্জিত"।  বাংলা নাম :সিঁদুরে ফুলঝুরি Dicaeum cruentatum বা Scarlet-backed flowerpecker(স্কারলেট-ব্যাকড ফ্লাওয়ারপেকার) পাখির বাংলা নাম  "সিঁদুরে ফুলঝুরি পাখি "।  বাঙালি হিন্দু নববধূর সিঁথিতে যেমন ব্রহ্মতালু অবধি সিঁদুর থাকে তেমনি এই পাখির মাথা থেকে পিঠ অবধি টকটকে সিঁদুরে রং থাকার জন্য এই নাম দেওয়া হয়েছে।  বিবরণ সিঁদুরে ফুলঝুরি একটি ছোট পাখি, যার দৈর্ঘ্য প্রায় 9 সেমি (3.5 ইঞ্চি) এবং ওজন 7 থেকে 8 গ্রাম (0.25 থেকে 0.28 আউন্স)। পুরুষ পাখির চঞ্চু, ডানা এবং লেজ  নীল রঙের হয় এবং তার মাথা থেকে উপরের লেজের আবরণ পর্যন্ত একটি প্রশস্ত উজ্জ্বল লাল রেখা থাকে। মহিলা পাখি প্রধানত জলপাই সবুজ রঙের হয় এবং তার লেজ কালো এবং উপরের লেজের আবরণ লাল রঙের হয়। উভয় লিঙ্গের পাখির নিচের অংশ ক্রিমি সাদা, চোখ এবং পা কালো হয়।  খাদ্যাভ্যাস সিঁদুরে ফুলঝুরি মূলত ফুলের মধু এবং ছোট ফল খেয়ে থাকে। এই পাখি বিশেষ করে ফিকাস গাছের ফল যেমন Ficus fistulosa এবং F. grossularoides খেতে দেখা যায়। এছাড়াও, এরা Syzygium jambos গাছের ফল খেয়ে থাকে।  প্রজনন সিঁদুরে ফুলঝুরি তার বাসা গাছের ডালে ঝুলিয়ে বানায়। এই বাসার পাশের দিক থেকে একটি প্রবেশপথ থাকে, যা মধুপায়ী(Flowerpecker) পরিবারের অন্যান্য পাখির বাসার মতো দেখতে।  বিস্তার এবং আবাস এই পাখি বাংলাদেশ, ভুটান, ব্রুনাই, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মিয়ানমার, নেপাল, সিঙ্গাপুর, থাইল্যান্ড, এবং ভিয়েতনামে পাওয়া যায়। এটি সাধারণত  অধিকাংশ অঞ্চলে প্রচুর পরিমাণে পাওয়া যায়, বিশেষ করে থাইল্যান্ডে, যদিও ভুটান এবং নেপালে এটি বিরল বিবেচিত হয়। এটি উষ্ণমণ্ডলীয় বা উপ-উষ্ণমণ্ডলীয় আর্দ্র নিম্নভূমির বনাঞ্চল, কাঠামোযুক্ত এলাকা এবং বাগানে পাওয়া যায়।  সংরক্ষণ অবস্থা আইইউসিএন অনুযায়ী, সিঁদুরে ফুলঝুরির সংরক্ষণ অবস্থা 'Least Concern' বা 'ন্যূনতম উদ্বেগজনক'। এর মানে এই পাখির প্রজাতি বিপদগ্রস্ত নয় এবং এটি বিশ্বব্যাপী প্রচুর পরিমাণে বিস্তৃত।  তথ্যসূত্র
ভ্লাদিমির দিমিত্রিয়েভিচ নাজারভ (; জন্ম: ৮ জুন ২০০২; ভ্লাদিমির নাজারভ নামে সুপরিচিত) হলেন একজন উজবেক পেশাদার ফুটবল খেলোয়াড়। তিনি বর্তমানে উজবেক ক্লাব পাখতাকোর এবং উজবেকিস্তান জাতীয় অনূর্ধ্ব-২৩ দলের হয়ে গোলরক্ষক হিসেবে খেলেন।  ২০২১ সালে, নাজারভ উজবেকিস্তান অনূর্ধ্ব-২৩ দলের হয়ে উজবেকিস্তানের বয়সভিত্তিক পর্যায়ে অভিষেক করেছেন।  প্রারম্ভিক জীবন ভ্লাদিমির দিমিত্রিয়েভিচ নাজারভ ২০০২ সালের ৮ই জুন তারিখে উজবেকিস্তানের তাশখন্দে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল নাজারভ উজবেকিস্তান অনূর্ধ্ব-২৩ দলের হয়ে খেলার মাধ্যমে উজবেকিস্তানের প্রতিনিধিত্ব করেছেন। ২০২১ সালের ২৭শে অক্টোবর তারিখে তিনি সৌদি আরব অনূর্ধ্ব-২৩ দলের বিরুদ্ধে ম্যাচে উজবেকিস্তান অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3691060 নাজারভ ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত উজবেকিস্তান অলিম্পিক দলে স্থান পেয়েছেন।  তথ্যসূত্র  বহিঃসংযোগ    বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:উজবেকিস্তানি ফুটবলার বিষয়শ্রেণী:ফুটবল গোলরক্ষক বিষয়শ্রেণী:পাখতাকোর ফুটবল ক্লাবের খেলোয়াড় বিষয়শ্রেণী:উজবেকিস্তানের আন্তর্জাতিক যুব ফুটবলার বিষয়শ্রেণী:উজবেকিস্তানের অনূর্ধ্ব-২৩ আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:২০২২ এশিয়ান গেমসের পদক বিজয়ী বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০২২ এশিয়ান গেমসের ফুটবলার বিষয়শ্রেণী:উজবেকিস্তানের আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ফুটবল ক্লাব অলিম্পিক তাশখন্দের খেলোয়াড় বিষয়শ্রেণী:ফুটবল ক্লাব নেফতচি ফেরগানার খেলোয়াড়
ভান চ্যান হল ভিয়েতনামের উত্তর-পূর্ব অঞ্চলের ইয়েন বাই প্রদেশের একটি গ্রামীণ জেলা । ২০২০ সালের হিসাবে, জেলার জনসংখ্যা ১১৬৮০৪ জন।  জেলাটি ১১২৯.৯০ কিমি 2 এলাকা জুড়ে রয়েছে। জেলার রাজধানী সুন থিং এ অবস্থিত।    প্রশাসনিক বিভাগ  ভান চ্যানে ২৪টি কমিউন-স্তরের উপ-বিভাগে বিভক্ত, যার মধ্যে রয়েছে ৩টি শহরে (নং ট্রং, লিন সুন, নুন ট্রং ট্রান ফু, সুন থিন) এবং ২১টি গ্রামীণ কমিউন (এন লাক্স, থিন কান, াবং থুঙ, ডাই লুচ, ডং কি, জি হুই, মিন এন, নাম বুং, নাম লাং, নাম মুরি, এনজিয়া সুন, এনজিয়া টাম সুন লুং, সুন ডু, সুই বু, সুই টং, সুই থং, সুই টু, থং লু)।   তথ্যসূত্র   বিষয়শ্রেণী:ইয়েন বাই প্রদেশের জেলা বিষয়শ্রেণী:ইয়েন বাই প্রদেশ
কসবা বাংলাদেশের দক্ষিণাঞ্চলের চট্টগ্রাম বিভাগের অন্তর্গত ব্রাহ্মণবাড়িয়া জেলায় অবস্থিত একটি শহর। প্রশাসনিকভাবে শহরটি কসবা উপজেলার সদর। শহরটি ব্রাহ্মণবাড়িয়া জেলার তৃতীয় বৃহত্তম ও কসবা উপজেলার বৃহত্তম এবং প্রধান শহরাঞ্চল। বিভাগীয় শহর চট্টগ্রাম থেকে ২০২.২ কি.মি. এবং জেলা শহর ব্রাহ্মণবাড়িয়া থেকে ৩১.২ কি.মি. দূরত্বে কসবা শহর অবস্থিত ।   জনসংখ্যা  কসবা শহরের মোট জনসংখ্যা ৪০,৪১৬ জন যার মধ্যে ১৯,৭৪৯ জন পুরুষ এবং ২০,৬৬৭ জন নারী। এ শহরের পুরুষ এবং নারী অনুপাত ৯৬। শহরে মোট খানা সংখ্যা বা পরিবার রয়েছে ৭৭৫৭ টি।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯ মিটার।   প্রশাসন  ১৯৯৯ সালে কসবা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে কসবা পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ৩৪টি মহল্লায় বিভক্ত । ১৬.৮৬ বর্গ কি.মি. আয়তনের কসবা শহর এলাকাটি কসবা পৌরসভা দ্বারা পরিচালিত হয়।   শিক্ষা ব্যবস্থা  কসবা শহরের স্বাক্ষরতার হার হলো শতকরা ৫৬.০ ভাগ।   কসবা সরকারি উচ্চ বিদ্যালয় (১৮৯৯)  কসবা সরকারি বালিকা উচ্চ বিদ্যালয়  শাহপুর আফছার উদ্দিন উচ্চ বিদ্যালয় (১৯৮৫)  কসবা পৌর উচ্চ বিদ্যালয়  কসবা আদর্শ উচ্চ বিদ্যালয়  বদিউল আলম পলিটেকনিক ইনস্টিটিউট  কসবা টিআলী বিশ্ববিদ্যালয় কলেজ  কসবা মহিলা বিশ্ববিদ্যালয় কলেজ   হাসপাতাল ও ক্লিনিক  ১. উপজেলা স্বাস্থ্য কমপ্লেক্স, কসবা  ২. পোপীনাথপুর গ্রীন হেলথ হাসপাতাল  ৩. সেন্ট্রাল হাসপাতাল লিমিটেড, কুটি  ৪. বসুন্ধরা ক্লিনিক, কুটি চৌমুহনী  ৫. স্কুয়ার  হাসপাতাল, কসবা ।    তথ্যসূত্র   বিষয়শ্রেণী:বাংলাদেশের শহর বিষয়শ্রেণী:চট্টগ্রাম বিভাগের জনবহুল স্থান
পার্বত্য চট্টগ্রাম জনসংহতি সমিতি (এমএন লারমা), সংক্ষেপে জেএসএস (এমএন লারমা) হলো বাংলাদেশের পার্বত্য চট্টগ্রাম-ভিত্তিক একটি আঞ্চলিক রাজনৈতিক দল এবং সশস্ত্র গোষ্ঠী। পার্বত্য চট্টগ্রাম জনসংহতি সমিতির প্রতিষ্ঠাতা মানবেন্দ্র নারায়ণ লারমা (এমএন লারমা)-এর নামে এই সংগঠনের নামকরণ করা হয়। পার্বত্য চট্টগ্রাম জনসংহতি সমিতি (জেএসএস) ১৯৯৭ সালে স্বাক্ষরিত পার্বত্য চট্টগ্রাম শান্তি চুক্তির সম্পূর্ণ বাস্তবায়ন চাইলেও, জেএসএস (এমএন লারমা) এখনও পার্বত্য চট্টগ্রামের সম্পূর্ণ স্বায়ত্তশাসন দাবি করে আসছে। সংগঠনটি ইউনাইটেড পিপলস ডেমোক্রেটিক ফ্রন্ট (গণতান্ত্রিক) দলের সাথে একই জোটের শরিক বলে কথিত আছে।   ইতিহাস  ২০০৭ সালে সেনা-সমর্থিত তত্ত্বাবধায়ক সরকারের আমলে পার্বত্য চট্টগ্রামের সংস্কারপন্থী একদল নেতৃবৃন্দ পার্বত্য চট্টগ্রাম জনসংহতি সমিতি (এমএন লারমা) প্রতিষ্ঠা করেন।  ২০১৮ সালের ৩ মে রাঙ্গামাটি জেলার নানিয়ারছড়া উপজেলায় মোটরসাইকেল আরোহী তিনজন বন্দুকধারী জেএসএস (এমএন লারমা)-এর সহ-সভাপতি শক্তিমান চাকমাকে লক্ষ্য করে এলোপাতাড়ি গুলি করে। শক্তিমান চাকমা পরবর্তীতে সেই আক্রমণের ফলে মারা যান। ইউনাইটেড পিপলস ডেমোক্রেটিক ফ্রন্ট (ইউপিডিএফ) এই হামলায় জড়িত ছিল বলে অভিযোগ রয়েছে।  ২০১৮ সালের ২৮ মে বাঘাইছড়ি উপজেলার করল্যাছড়িতে অজ্ঞাতনামা বন্দুকধারীদের গুলিতে ইউপিডিএফের তিনজন সদস্য নিহত হন। ইউডিপিএফ এই হামলায় জেএসএস (এমএন লারমা) ও ইউপিডিএফ (গণতান্ত্রিক)-কে দায়ী করে।  ২০২০ সালের ৭ জুলাই বান্দরবান জেলায় জেএসএস (এমএন লারমা)-এর ছয়জন সদস্য অজ্ঞাতনামা বন্দুকধারীদের গুলিতে নিহত হন। জেএসএস (এমএন লারমা)-এর সাধারণ সম্পাদক উবামং মারমা এই হত্যাকাণ্ডের জন্য মূল পার্বত্য চট্টগ্রাম জনসংহতি সমিতিকে দায়ী করেন।   আরও দেখুন   পার্বত্য চট্টগ্রাম সংঘাত  সন্তু লারমা   তথ্যসূত্র   বিষয়শ্রেণী:২০০৭-এ বাংলাদেশে প্রতিষ্ঠিত বিষয়শ্রেণী:২০০৭-এ প্রতিষ্ঠিত রাজনৈতিক দল বিষয়শ্রেণী:বাংলাদেশের রাজনৈতিক দল বিষয়শ্রেণী:পার্বত্য চট্টগ্রাম বিষয়শ্রেণী:বাংলাদেশের সংখ্যালঘুদের রাজনৈতিক দল
রাঙ্গামাটি সরকারি উচ্চ বিদ্যালয় পার্বত্য চট্টগ্রামের রাঙ্গামাটিতে অবস্থিত একটি সরকারি মাধ্যমিক বিদ্যালয়। বিদ্যালয়টি ব্রিটিশ আমলে ১৮৯০ সালে প্রতিষ্ঠিত হয় যা পার্বত্য চট্টগ্রামের প্রথম উচ্চ বিদ্যালয়।   উল্লেখযোগ্য শিক্ষার্থী    অমিত চাকমা - বাংলাদেশী বংশোদ্ভূত কানাডীয় রসায়ন প্রকৌশলী  নব বিক্রম কিশোর ত্রিপুরা - পার্বত্য চট্টগ্রাম উন্নয়ন বোর্ডের সাবেক চেয়ারম্যান  বীরেন্দ্র কিশোর রোয়াজা - ত্রিপুরী সমাজকর্মী এবং রাজনীতিবিদ  মানবেন্দ্র নারায়ণ লারমা - পার্বত্য চট্টগ্রামের একজন জুম্ম জনগোষ্ঠীর নেতা ও বিশিষ্ট রাজনীতিবিদ  মঞ্জুলিকা চাকমা - নারী উদ্যোক্তা   তথ্যসূত্র   বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৮৯০-এ ব্রিটিশ ভারতে প্রতিষ্ঠিত বিষয়শ্রেণী:রাঙ্গামাটি জেলার বিদ্যালয়
thumb|পরশনাথ মন্দিরের প্রবেশপথ  পরশনাথ মন্দির বা কলিকাতা জৈন মন্দির কলকাতায় অবস্থিত একটি জৈন মন্দির। বদ্রিদাস টেম্পল স্ট্রিটে অবস্থিত এই মন্দিরটি শহরের অন্যতম দর্শনীয় স্থান। ১৮৬৭ সালে শেঠ বদ্রিদাস নামে জনৈক মারোয়াড়ি শ্রীমল জৈন এই মন্দিরটি নির্মাণ করেন। মন্দিরের প্রতিষ্ঠাকার্য সম্পন্ন করেছিলেন শ্রী কল্যাণসুরীশ্বরজি মহারাজ।  পরেশনাথ মন্দির চত্বরে মোট চারটি মন্দির রয়েছে:  শীতলনাথজি মন্দির (মূলনায়ক: শীতলনাথ ভগবান)  চন্দ্রপ্রভুজি মন্দির (মূলনায়ক: চন্দ্রপ্রভুস্বামী ভগবান)  মহাবীর স্বামী মন্দির (মূলনায়ক: মহাবীর স্বামী)  দাদাওয়াড়ি (জৈন আচার্য জিন দত্ত কুশল সুরির পদচিহ্ন)   তথ্যসূত্র   বিষয়শ্রেণী:জৈন মন্দির ও তীর্থ বিষয়শ্রেণী:কলকাতার দর্শনীয় স্থান বিষয়শ্রেণী:কলকাতার ধর্মীয় ভবন ও স্থাপনা বিষয়শ্রেণী:১৯শ শতাব্দীর জৈন মন্দির
শাহ সুলতান বলখী () বা শাহ সুলতান বলখী মাহিসাওয়ার একাদশ শতাব্দির মুসলিম ধর্ম প্রচারক। তিনি পুণ্ড্রবর্ধন (বর্তমান বগুড়া জেলা) এবং সন্দ্বীপে ইসলাম প্রচার করেছিলেন।  অন্য এক সূত্রে জানা যায়, ইতিহাসবিদ প্রভাষ চন্দ্র সেন রচিত ‘বগুড়ার ইতিহাস’ (১৯১২ সালে প্রকাশিত) গ্রন্থে উল্লেখ আছে, ১০৪৩ সালে (হিজরী ৪৩৯) রাজা নরসিংহ বা পরশুরামকে আফগানিস্তান থেকে আগত ইসলাম ধর্ম প্রচারক সুফী শাহ সুলতান বলখী যুদ্ধে পরাজিত ও নিহত করেন।  (সূত্র : ‘Mahasthan’ by Dr. Nazimuddin Ahmed, 1964, Published from Department of Archeology and Museums Ministry of sports and culture, Government of Bangladesh, Dacca)   প্রাথমিক জীবন  তিনি আফগানিস্তানের বালখ রাজ্যের সম্রাট ছিলেন। তিনি ছিলেন বালখ রাজ্যের সম্রাট শাহ আলী আসগরের পুত্র, পিতার মৃত্যুর পর তাকেই সম্রাট হিসেবে ঘোষণা করা হয় কিন্তু তিনি তার সাম্রাজ্য ছেড়ে দরবেশ হয়েছিলেন, ৪৪০ হিজরীতে তিনি পুন্ড্রবর্ধনে আসার আগে প্রথমে বাংলার সন্দ্বীপে পৌছেন। পরে তিনি মহাস্তান গড়ে (পুন্ড্রবর্ধনের রাজধানী) আসেন।   পুন্ড্রবর্ধন জয়  সুলতান বলখী ১৪শ শতাব্দীতে পুন্ড্রবর্ধনের রাজা পরশুরামকে পরাজিত করে পুন্ড্রবর্ধন জয় করেন অন্য একটি উৎস থেকে জানা যায় তিনি ১৩৪৩ খ্রিস্টাব্দে রাজা পরশুরামকে পরাজিত করেন পরশুরাম ছিলেন পন্ড্রবর্ধনের শেষ রাজা কথিত আছে শাহ সুলতান  তার শীষ্যদের নিয়ে ফকিরবেশে একটি মাছ আকৃতির নৌকাতে করে মহাস্থানগড় এসেছিলেন সেখান থেকে তার নাম এসেছে মাহিসাওয়ার (মাছের পিঠে করে আগমণকারী) এবং তিনি বলখ থেকে এসেছিলেন সেজন্য তাকে শাহ সুলতান বলখী ও বলা হয়। মহাস্থানগড় পৌছে তিনি ইসলামের দাওয়াত দিতে থাকেন, প্রথমে রাজা পরশুরামের সেনাপ্রধান, মন্ত্রি এবং কিছু সাধারণ মানুষ ইসলামের বার্তা গ্রহণ করে মুসলিম হয়, এভাবে পুন্ড্রবর্ধনের মানুষ হিন্দু ধর্ম থেকে ইসলাম ধর্ম গ্রহণ করতে থাকলে রাজা পরশুরামের সাথে শাহ সুলতানের বিরোধ বাধে এবং এক সময় যুদ্ধ শুরু হয়, যুদ্ধে রাজা পরশুরাম পরাজিত এবং মৃত্যু বরন করেন। বাবার মৃত্যুর সংবাদ শুনে রাজার মেয়ে রাজকন্যা শিলাদেবী করতোয়া নদীতে ডুবে মরেন।  তার ডুবে যাওয়ার আশেপাশের অঞ্চলটি শিলা দেবীর ঘাট হিসাবে পরিচিত।   উত্তরাধিকার  বালখী কীভাবে এবং কখন মারা গিয়েছিল তা অজানা।  ১৬৮৫ সালে মোঘল সম্রাট আওরঙ্গজেবের রাজত্বকালে বলখীর দরগা ভাড়ামুক্ত জমি ছিল এবং সৈয়দ মুহাম্মদ তাহির, সৈয়দ আবদুর রহমান এবং সৈয়দ মুহাম্মদ রেজাকে সনদ জারি করা হয়েছিল।  বালখীর মাজারে গেট প্রবেশের নাম বুড়ি কা দরজা  যা মুঘলরা তৈরি করে। ১৭১৯ সালে সম্রাট ফররুখসিয়রের রাজত্বকালে খোদাদিল মাজারের নিকটে একটি বৃহত একক গম্বুজ বিশিষ্ট মসজিদ নির্মাণ করেছিলেন যা আজও প্রচলিত রয়েছে।  আরও দেখুন  শাহ সুলতান রুমী   তথ্যসূত্র   বিষয়শ্রেণী:বাংলাদেশী সুফি বিষয়শ্রেণী:বাংলাদেশের ইতিহাস বিষয়শ্রেণী:বাংলাদেশে ইসলাম বিষয়শ্রেণী:বাংলাদেশী সুফি সাধক
একটি এফটিপি সার্ভার হল এক বা একাধিক প্রোগ্রামের সমন্বয়ে গঠিত কম্পিউটার সফটওয়্যার যা দূরবর্তী ক্লায়েন্ট দ্বারা প্রদত্ত কমান্ডগুলি যেমন গ্রহণ করা, পাঠানো, ফাইল মুছে ফেলা, ডিরেক্টরি তৈরি করা বা সরানো ইত্যাদি কার্যকর করতে পারে। প্রোগ্রামের একটি সফ্টওয়্যার উপাদান হিসেবে, একটি স্বতন্ত্র প্রোগ্রাম হিসেবে বা এমনকি এক বা একাধিক প্রক্রিয়া (পটভূমিতে) হিসাবে সফটওয়্যারটি চলতে পারে।  একটি এফটিপি সার্ভার এফটিপি এবং/অথবা ঐফটিপিএস এবং/অথবা এসএফটিপি নেটওয়ার্ক প্রোটোকল ব্যবহার করে একটি ক্লায়েন্ট-সার্ভার মডেলে একটি সার্ভারের ভূমিকা পালন করে।  একটি এফটিপি সার্ভারকে একটি কম্পিউটার হিসেবেও উদ্দেশ্য করা যেতে পারে যা ফাইলের সংগ্রহ হোস্ট করার জন্য একটি এফটিপি সার্ভার প্রোগ্রাম চালায়। সার্ভারের সাথে সংযুক্ত কাঙ্খিত সর্বাধিক সংখ্যক ক্লায়েন্ট পরিবেশন করতে সক্ষম হওয়ার জন্য বড় এফটিপি সাইটগুলি অনেক কম্পিউটার দ্বারা চালানো যেতে পারে।  একটি ক্লায়েন্ট প্রোগ্রাম একটি এফটিপি সার্ভারের সাথে সংযোগ করে, তারপর বেনামী অ্যাক্সেস সক্ষম না হলে এটিতে ব্যবহারকারী এবং পাসওয়ার্ড পাঠিয়ে নিজেকে প্রমাণীকরণ করতে হবে; এর পরে এটি অন্যান্য ক্রিয়াকলাপগুলির সাথে সার্ভারে ফাইলগুলো পুনরুদ্ধার এবং/অথবা পাঠাতে পারে (ব্যবহারকারীর জন‍্য বিশেষাধিকারের ব‍্যাবস্থা)।   আরও দেখুন   সার্ভার (কম্পিউটিং)  ফাইল ট্রান্সফার প্রোটোকল   তথ্যসূত্র   বিষয়শ্রেণী:সার্ভার (কম্পিউটিং)
এয়ারবাস (ইংরেজি: Airbus) (, , , ) এয়ারবাস গ্রুপের অধীন একটি ইউরোপীয় বিমান নির্মাণকারী প্রতিষ্ঠান। প্রতিষ্ঠানটির মূল অফিস ফ্রান্সের ব্লাগন্যাকে অবস্থিত এবং এর উৎপাদন ব্যবস্থা ফ্রান্স, জার্মানি, স্পেন এবং যুক্তরাজ্যে অবস্থিত। ২০১৩ সালে এয়ারবাস ৬২৬টি বিমান তৈরি করেছে। এয়ারবাসের শুরু হয় মহাকাশযান নির্মাণ প্রতিষ্ঠান এয়ারবাস ইন্ডাসট্রি-এর একটি সহযোগী প্রতিষ্ঠান হিসেবে। ১৯৯৯ ও ২০০০ সালে ইউরোপীয় প্রতিরক্ষা এবং মহাকাশযান নির্মাণ প্রতিষ্ঠানগুলোর একত্রীকরণের ফলে একটি যৌথ কারবারী প্রতিষ্ঠান তৈরি হয়। এর মালিকানার ৮০% ইএডিএস এবং ২০% বিএই সিস্টেমসের ছিল। পরবর্তিতে বিএই ২০০৬ এর অক্টোবরে তার শেয়ার ইএডিএস-এর কাছে বিক্রয় করে। থাম্ব|বাম|Eastern Air Lines was Airbus's first customer in the American market, ordering the এ৩৩০ B4.  চারটি দেশের ১৬টি শহরজুড়ে প্রায় ৬৩,০০০ কর্মচারী এয়ারবাসে চাকরি করে। এদেশগুলো হল ফ্রান্স, জার্মানি, স্পেন এবং যুক্তরাজ্য। তবে বিমানের বিভিন্ন অংশ চূড়ান্ত পর্যায়ে একত্রীকরণের ব্যবস্থা ফ্রান্সের তোলুস, জার্মানির হামবুর্গ এবং স্পেনের সেভিলেতে অবস্থিত। ২০০৯ সালে চীনের তিয়ানজিনেও এয়ারবাস এরকম একটি কারখানা স্থাপন করেন। যুক্তরাষ্ট্র, চীন, জাপান এবং ভারতে এয়ারবাসের সহযোগী সংস্থা রয়েছে।  এয়ারবাস বিশ্বের প্রথম ফ্লাই-বাই-ওয়্যার বিমান এয়ারবাস এ৩২০ তৈরি করেছে। এছাড়া এয়ারবাস বিশ্বের সর্ববৃহৎ যাত্রীবাহী বিমান এ৩৮০ তৈরি ও বাজারজাত করছে। থাম্ব|এ৩৪০ ১৯৯২-তে তৈরি থাম্ব|এ৩৩০ ১৯৯৪-তে তৈরি   ইতিহাস  এয়ারবাসের সূচনা হয় কয়েকটি ইউরোপীয় বিমান নির্মাণ সংস্থার একত্রীকরণের ফলে। এর উদ্দেশ্য ছিল মার্কিন বিমান নির্মাণকারী বোয়িং, ম্যাকডোনেল ডগলাস এবং লকহিড-এর সাথে প্রতিযোগিতা করা। যদিও অনেক ইউরোপীয় বিমান কৌশলের দিক থেকে সৃজনশীল ও উন্নত ছিল, কিন্তু তাদের উৎপাদন ছিল কম। ১৯৯১ সালে জিয়ান পিয়ারসন, এয়ারবাসের তৎকালীন প্রধান নির্বাহী এবং ব্যবস্থাপনা পরিচালক মার্কিন বিমান নির্মাণ কোম্পানিগুলোর অতিরিক্ত প্রভাবের কারণ ব্যাখ্যা করেন। তিনি বলেন যে, যুক্তরাষ্ট্র্বের বিশাল ভূ-খন্ডের কারণে সেদেশে বিমান পরিবহন অনেক বেশি এবং ফলে বিমান উৎপাদনও বেশি। এছাড়া দ্বিতীয় বিশ্বযুদ্ধ পরবর্তি সময়ে যুক্তরাষ্ট্রে একটি লাভজনক, শক্তিশালী এবং কাঠামোগত বিমান নির্মাণ শিল্প গড়ে উঠে।  ১৯৬০ সালের মাঝামাঝি সময়ে ইউরোপীয় বিমান কোম্পানিগুলোর পরস্পরের সমন্বেয়ের ক্ষেত্রে তারা একটি মীমাংশে উপনিত হয়। কোম্পানিগুলো এধরনের একটি অবস্থার ধারণা আগেই পেয়েছিল। ১৯৫৯ সালে হওকার সিডলি আর্মস্ট্রং হুইটওয়ার্থ বিমানটির একটি এয়ারবাস সংস্করণ প্রদর্শণ করে। এই সংস্করণটি একত্রে ১২৬ জন যাত্রী পরিবহনে সক্ষম। ইউরোপীয় বিমান নির্মাতারা এধরনের একটি চ্যালাঞ্জের ব্যাপারে আগে থেকে সচেতন ছিল এবং তারা অনুধাবন করেছিল যে মার্কিন শক্তিশালী বিমান নির্মাতাগুলির সাথে প্রতিযোগিতায় নামার জন্য পারস্পারিক সহযোগিতার বিকল্প নেই।   ব্যাবসার সম্প্রসারণ  উপমহাদশে তথা ভারতে এই সংস্থার ব্যাপক সম্প্রসারণ রয়েছে। সংস্থার এ৩২০ মডেলটি ভারতের অভ্যন্তরীণ আকাশ যোগাযোগ ব্যাবস্থায় বহুল প্রচলিত।   তথ্যসূত্র    বহিঃসংযোগ    প্রাতিষ্ঠানিক ওয়েবসাইট  এয়ারবাস উত্তর আমেরিকা  ইয়াহু! – এয়ারবাস প্রোফাইল      বিষয়শ্রেণী:জার্মানীর বিমান নির্মাতা বিষয়শ্রেণী:হামবুর্গ ভিত্তিক উৎপাদন কোম্পানি বিষয়শ্রেণী:ফ্রান্সের বিমান নির্মাতা বিষয়শ্রেণী:বহুজাতিক কোম্পানি বিষয়শ্রেণী:বিশ্ববিদ্যালয়ের সম্মিলিত গবেষণা বিষয়শ্রেণী:বহুজাতিক বিমান নির্মাতা বিষয়শ্রেণী:ইউরোপের প্রতিরক্ষা কোম্পানি বিষয়শ্রেণী:ইউরোপ অ্যারোস্পেস কোম্পানি বিষয়শ্রেণী:অ্যারোস্পেস কোম্পানি বিষয়শ্রেণী:নেদারল্যান্ডসে সদর দপ্তর বহুজাতিক কোম্পানি
জামশা ইউনিয়ন ঢাকা বিভাগের মানিকগঞ্জ জেলার অন্তর্গত সিঙ্গাইর উপজেলার একটি ইউনিয়ন।জামশা ইউনিয়ন পরিষদ - বাংলাদেশ জাতীয় তথ্য বাতায়ন (সংগৃহীতঃ ২৯ নভেম্বর, ২০১৬)   অবস্থান ও আয়তন  এ ইউনিয়নের আয়তন ৩১.৮৩ বর্গ কিলোমিটার। ইউনিয়নের উত্তর ও উত্তর - পশ্চিমে মানিকগঞ্জ জেলার সিংগাইর উপজেলার বলধারা ইউনিয়ন এবং উত্তর - পূর্বে চারিগ্রাম ইউনিয়ন, দক্ষিণে ঢাকা জেলার নবাবগঞ্জ উপজেলার নয়নশ্রী ইউনিয়ন এবং দক্ষিণ - পূর্বে শোল্লা ইউনিয়ন অবস্থিত, পশ্চিমে মানিকগঞ্জ সদর উপজেলার হাটিপাড়া ইউনিয়ন অবস্থিত। ভৌগোলিক কারণে এই ইউনিয়ন টি সিংগাইর উপজেলা, মানিকগঞ্জ সদর উপজেলা ও ঢাকা জেলার দোহার ও নবাবগঞ্জ উপজেলাগুলোর খুব গুরুত্বপূর্ণ স্থান।   ইতিহাস  জামশা ইউনিয়ন পরিষদ কার্যালয়।  স্থাপনকাল - ১৯৭৩ সালে স্থাপিত।  পরিবেশ - কালিগঙ্গা নদীর পাশে জনবহুল গাছ পালা বিশিষ্ট মনোরম পরিবেশ।  অফিসের ঠিকানা - জামশা ইউপির কার্যালয়, জামশা,  সিংগাইর, মানিকগঞ্জ।  মোবাইল নম্বর : ০১৭৪০৫৫৯৪২৪/০১৭২৬০৯৫৮৬৬  আয়তন - ১০  বর্গ মাইল বা ৩১.৮৩ র্বগ কি.মি.  ওয়ার্ড সংখ্যা - ০৯ টি  মৌজার সংখ্যা - ১০ টি  ইউপি ভবনের প্রকৃতি - এক তলা ছাদ বিশিষ্ট ভবন।  লোক সংখ্যা - ২৪,১৯৭ জন (পুরুষ - ১২০৭৭ জন ও মহিলা - ১২১২০ জন জি,আর/২০১৪) আদম সুমারী =২০১০৮জন,  অফিস সহ আঙ্গিনার জমির পরিমান - ৫৮ শতাংশ।   ভৌগোলিক  এ ইউনিয়নের পাশ দিয়ে বয়ে গেছে কালীগঙ্গা নদী।   প্রশাসন  জামশা ইউনিয়ন পরিষদ এই ইউনিয়নের ওয়ার্ড সংখ্যা ০৯টি। মৌজার সংখ্যা ১০ টি, গ্রাম সংখ্যা ১৪টি।   জনসংখ্যা  ২০১১ সালের আদমশুমারী অনুযায়ী এ ইউনিয়নের লোকসংখ্যা ২৪,৭৪০ জন।   শিক্ষা  ১. জামশা সরকারি প্রাথমিক বিদ্যালয়  ২. দক্ষিণ জামশা উচ্চ বিদ্যালয়  ৩. দক্ষিণ জামশা সরকারি প্রাথমিক বিদ্যালয়  ৪. বশির উদ্দিন ফাউন্ডেশন হাই স্কুল  ৫. উত্তর জামশা সরকারি প্রাথমিক বিদ্যালয়  ৬. বালুরচর সরকারি প্রাথমিক বিদ্যালয়  ৭. দক্ষিণ সারারিয়া সরকারি প্রাথমিক বিদ্যালয়  ৮. মাটিকাটা সরকারি প্রাথমিক বিদ্যালয়  ৯. গোলাইডাঙ্গা মুক্তিযুদ্ধ স্মৃতি কলেজ   তথ্যসূত্র   বিষয়শ্রেণী:সিঙ্গাইর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
আমর বেনিখলেফ (জন্ম ১১ই জানুয়ারি ১৯৮২) একজন আলজেরীয় জুডোকা। 300px|২০০৮ সালে বেনিখলেফ।  সাফল্য  সাল টুর্নামেন্ট স্থান ওজন শ্রেণী২০০৮ আফ্রিকান জুডো চ্যাম্পিয়নশিপ ১ম মিডলওয়েট (৯০কেজি)২০০৭ সারা আফ্রিকা গেমস ২য় মিডলওয়েট (৯০কেজি)২০০৬ আফ্রিকান জুডো চ্যাম্পিয়নশিপ ৩য় মিডলওয়েট (৯০কেজি)২০০৪ আফ্রিকান জুডো চ্যাম্পিয়নশিপ ১ম হাফ মিডলওয়েট (৮১কেজি)   পাদটিকা   Factfile on JudoInside.com  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:আলজেরীয় জুডোকা বিষয়শ্রেণী:২০০৪ গ্রীষ্মকালীন অলিম্পিকের জুডোকা বিষয়শ্রেণী:২০০৮ গ্রীষ্মকালীন অলিম্পিকের জুডোকা বিষয়শ্রেণী:আলজেরিয়ার অলিম্পিক জুডোকা বিষয়শ্রেণী:অলিম্পিক রৌপ্যপদক বিজয়ী আলজেরীয় বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী বিষয়শ্রেণী:২১শ শতাব্দীর আলজেরীয় ব্যক্তি
গুনাইগাছ ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৫৫।   ইতিহাস   ভৌগোলিক অবস্থান ও আয়তন  উলিপুর উপজেলা সদর হতে পূর্ব দিকে অবস্থিত এ ইউনিয়নের মোট আয়তন ৬২৩৩ একর বা ২৫.২৩ বর্গকিলোমিটার।   প্রশাসনিক এলাকা  গুনাইগাছ ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —  নন্দুনেফড়া    জনসংখ্যা  ২০১১ সালের আদমশুমারি অনুযায়ী গুনাইগাছ ইউনিয়নের মোট জনসংখ্যা ছিল ২৮২৩৯ জন, যারা ৭৪০৯ টি পরিবারে বসবাস করে,  যার মধ্যে পুরুষ হল ১৩৫৪২ জন এবং নারী হল ১৪৬৯৭ জন।   শিক্ষা ও সংস্কৃতি  গুনাইগাছ ইউনিয়নের গড় সাক্ষরতা হার ৫০.৩%। তার মধ্যে নারী শিক্ষার হার ৪৭.০% এবং পুরুষ শিক্ষার হার ৫৩.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ   ১. কৃষ্ণমঙ্গল স্কুল এন্ড কলেজ   ২. সাকসেস রেসিডেন্সিয়াল স্কুল   ৩. নাগরাকুড়া দারুল উলুম দাখিল মাদরাসা   ৪. কালুডাঙ্গা উচ্চ বিদ্যালয়  ৫. জুম্মাহাট বালিকা উচ্চ বিদ্যালয়   অর্থনীতি ও যোগাযোগ  গুনাইগাছ ইউনিয়নের অর্থনীতি মূলত কৃষি নির্ভর।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  গুনাইগাছ ইউনিয়ন  — বাংলাদেশ জাতীয় তথ্য বাতায়ন  বিষয়শ্রেণী:উলিপুর উপজেলার ইউনিয়ন
মেরি ও'ডোনোগু (জন্ম ১৯৭৫) হলেন একজন আইরিশ কথাসাহিত্যিক, কবি এবং অনুবাদক। তিনি ম্যাসাচুসেটসের বোস্টন এবং অ্যালাবামার তুসকালোসাতে বসবাসকারী একজন আইরিশ লেখক, তিনি অগ্নির (এজিএনআই) বরিষ্ঠ কথাসাহিত্য  সম্পাদক এবং ২০১০ সাল থেকে সম্পাদকীয় দলের অংশ হিসেবে কাজ করছেন। কর্মজীবন ও'ডোনোগু আয়ারল্যান্ডের কাউন্টি ক্লেয়ারে বড় হয়েছেন। তাঁর প্রথম উপন্যাস বিফোর দ্য হাউস বার্নস ২০১০ সালে প্রকাশিত হয়েছিল। বুকার পুরস্কার বিজয়ী আইরিশ ঔপন্যাসিক অ্যান এনরাইট এটিকে বর্ণনা করেছেন "বৈদ্যুতিক, বাস্তব এবং সম্পূর্ণ আধুনিক: স্বাগত জানানো এবং বিবেচনা করার জন্য একটি কণ্ঠ।" তাঁর ছোট গল্পগুলি জর্জিয়া রিভিউ , ডাবলিন রিভিউ, এজিএনআই, স্যালামান্ডার, লিটারারি ইমাজিনেশন, স্টিঙ্গিং ফ্লাই, আইরিশ টাইমস এবং অন্যত্র প্রকাশিত হয়েছে। তাঁর কবিতা সংকলন হল টুল্লে (২০০১) এবং অ্যামং দিস উইন্টার্স (২০০৭)। তিনি আইরিশ ভাষার কবি সীন ও রায়োর্ডেইনের অনুবাদকদের মধ্যে একজন; তাঁর নির্বাচিত কবিতাগুলি ২০১৪ সালে ইয়েল ইউনিভার্সিটি প্রেস (মার্গেলোস ওয়ার্ল্ড রিপাবলিক অফ লেটারস) থেকে প্রকাশিত হয়েছিল। বেশ কয়েক বছর ধরে দ্বিভাষিক খণ্ডে, তিনি লুই ডি পাওরের সাথে তাঁর কবিতার অনুবাদে সহযোগিতা করেছেন, অতি সম্প্রতি দ্য ব্রিন্ডেড ক্যাট অ্যান্ড দ্য নাইটিংগেলস টঙ্গ (ব্লাডক্স বুকস, ২০১৪) প্রকাশিত হয়েছে। মেরি ও'ডোনোগুয়ের লেখার ওপর প্রাপ্ত পুরস্কারের মধ্যে রয়েছে হেনেসি / সানডে ট্রিবিউন  থেকে নব্য আইরিশ লেখক; ম্যাসাচুসেটস কালচারাল কাউন্সিল থেকে দুবারের ফেলোশিপ (২০০৬ এবং ২০১২); আইরিশ টাইমস থেকে আয়ারল্যান্ডের অর্থনৈতিক সংকটে সাড়া দেওয়া ছোট কথাসাহিত্যের জন্য লিজেন্ডস অফ দ্য ফল পুরস্কার (২০১৩); এবং ভারমন্ট স্টুডিও সেন্টার ও ভার্জিনিয়া সেন্টার ফর ক্রিয়েটিভ আর্টসে আবাসস্থল। তিনি ম্যাসাচুসেটসের ব্যাবসন কলেজের কলা ও মানবিক বিভাগে ইংরেজির অধ্যাপক এবং এজিএনআই-এর কথাসাহিত্য সম্পাদক। ২০২৩ সালে ভিলানোভা বিশ্ববিদ্যালয়ের আইরিশ স্টাডিজের হেইমবোল্ড চেয়ারটি তাঁর পাওয়ার কথা।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আয়ারল্যান্ডীয় কবি বিষয়শ্রেণী:১৯৭৫-এ জন্ম
আছাদুজ্জামান মিয়া (জন্ম ১৪ আগস্ট ১৯৬০) ঢাকা মেট্রোপলিটন পুলিশের ৩৩তম কমিশনার। তিনি জাতীয় নিরাপত্তা সংক্রান্ত সেলের প্রধান নির্বাহী হিসেবেও দায়িত্ব পালন করেছেন।   প্রারম্ভিক জীবন  আছাদুজ্জামান মিয়া ১৯৬০ সালের ১৪ আগস্ট তৎকালীন পূর্ব পাকিস্তানের যশোরের (বর্তমান ফরিদপুর) আলফাডাঙ্গায় জন্মগ্রহণ করেন। শিক্ষাজীবনে স্নাতকোত্তর সম্পন্নের পর তিনি ১৯৮৮ সালের ১৫ ফেব্রুয়ারি সহকারী পুলিশ সুপার হিসেবে বাংলাদেশ পুলিশ বাহিনীতে যোগদান করেন।   কর্মজীবন  আছাদুজ্জামান মিয়া পুলিশে যোগদানের পর সুনামগঞ্জ, পাবনা, টাঙ্গাইল জেলার পুলিশ সুপার, চট্টগ্রাম ও সৈয়দপুরে রেলওয়ে পুলিশ সুপার ছিলেন। বগুড়ায় প্রথম আর্মড পুলিশ ব্যাটালিয়নের সিও, নোয়াখালীর পুলিশ প্রশিক্ষণ সেন্টার, খুলনা, চট্টগ্রাম, ঢাকা ও হাইওয়ে রেঞ্জের উপমহাপরিদর্শক (ডিআইজি) হিসেবেও তিনি দায়িত্ব পালন করেন। তিনি ২০১৫ সালের ৭ জানুয়ারি ডিএমপি কমিশনার হিসেবে যোগদান করেন।  ২০১৯ সালের ১৩ আগস্ট তার চাকরির মেয়াদ শেষ হওয়ার পর তাকে অবসরোত্তর ছুটি বাতিলের শর্তে ১৪ আগস্ট থেকে ১৩ সেপ্টেম্বর পর্যন্ত এক মাস মেয়াদে ডিএমপির কমিশনার পদে চুক্তিভিত্তিক নিয়োগ দেওয়া হয়। ২০১৯ সালের ১৪ সেপ্টেম্বর তাকে মন্ত্রিপরিষদ বিভাগের অধীনে নবগঠিত জাতীয় নিরাপত্তা সংক্রান্ত সেলের প্রধান নির্বাহী কর্মকর্তা পদে চুক্তিভিত্তিক নিয়োগ দেওয়া হয়।   দুর্নীতির অভিযোগ  ২০২৪ সালের জুন মাসে বিভিন্ন গণমাধ্যমের প্রতিবেদনে ডিএমপির সাবেক কমিশনার আছাদুজ্জামান মিয়া ও তার পরিবারের রাজধানীতে একাধিক ফ্ল্যাট, প্লট, বাড়ি ও জমির তথ্য পাওয়ার খবর প্রকাশ করে।  গণমাধ্যমে প্রকাশিত খবর থেকে জানা গেছে, তার স্ত্রীর নামে ঢাকায় একটি বাড়ি ও দুটি ফ্ল্যাট এবং মেয়ের নামে একটি ফ্ল্যাট রয়েছে। এ ছাড়া ঢাকা, গাজীপুর ও নারায়ণগঞ্জে তাঁর স্ত্রী ও সন্তানদের নামে ৬৭ শতক জমি রয়েছে। এই তিন জেলায় তাঁর পরিবারের সদস্যদের নামে রয়েছে আরও ১৬৬ শতক জমি।   তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফরিদপুর জেলার ব্যক্তি বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:ঢাকার পুলিশ কমিশনার